b'\n_START_ARTICLE_\nTrace\n_START_SECTION_\nZgodovina\n_START_PARAGRAPH_\nLeta 1973 so, potem, ko so izdali album Trinity, \xc4\x8dlani skupine Ekseption iz skupine odslovili Ricka van der Lindna. V tem \xc4\x8dasu je bila skupina Ekseption v javnosti zelo znana, zato je\xc2\xa0\xc2\xbbnjihova\xc2\xab\xc2\xa0zalo\xc5\xbeba Philips dala van der Lindnu mo\xc5\xbenost, da ustanovi svojo novo skupino._NEWLINE_Januarja 1974 je van der Linden za\xc4\x8del igrati z bobnarjem Petrom de Leeuwejem, s katerim sta skupaj igrala pri skupini Ekseption. Kmalu sta se raz\xc5\xa1la, van der Linden je namre\xc4\x8d menil, da de Leeuwe ni zadosti dober zanj. Februarja je de Leeuweja zamenjal Pierre van der Linden, ki je oktobra 1973 zapustil skupino Focus. Za formiranje tria je Rick v skupino povabil \xc5\xa1e Jaapa van Eika, basista, ki je po mnenju mnogih eden izmed najbolj\xc5\xa1ih nizozemskih basistov. Skupina se je na za\xc4\x8detku imenovala Ace (da bi opozorila na status superskupine), po odkritju britanske skupine z istim imenom, pa so se preimenovali v Trace._NEWLINE_9. septembra 1974 je trio izdal svoj prvi studijski album, imenovan Trace. Njihov drugi album, Birds, je iz\xc5\xa1el 1. januarja 1975. Tretji album, The White Ladies, pa je iz\xc5\xa1el leta 1976. Na njem so Ricka spremljali nekateri nekdanji \xc4\x8dlani skupine Ekseption, razen trobenta\xc4\x8da Reina van der Broeka. Leta 1978 je v skupino pri\xc5\xa1el tudi van den Broek, kmalu potem pa je iz te skupine znova nastala skupina Ekseption.'